C 493/68
HR
Službeni list Europske unije
27.12.2022.
utorak, 7. lipnja 2022.
22. napominje da bi za stokove za koje se ukupni dopušteni ulov povećava, na primjer u slučaju dobrog upravljanja stokovima ili uspješnog plana oporavka, države članice mogle razmotriti raspodjelu dodatnih kvota na temelju gospodarskih, društvenih i ekoloških kriterija, u skladu s člankom 17.; 23. ističe da su artizanalni i tradicionalni ribolov te njihova udruženja, kao što su „cofradias”, važna karakteristika lokalnog društva, gospodarstva, kulture i tradicije u brojnim obalnim područjima i na otocima diljem EU-a te smatra da bi oni stoga trebali dobivati posebnu pozornost i tretman, uključujući ad hoc kvote, posebno u slučaju povećanja ukupne količine stokova zbog dobrog upravljanja stokovima ili uspješnog plana oporavka; 24. smatra da je primjena svih vrsta kriterija iz članka 17.
(gospodarski, društveni i ekološki kriteriji) pri dodjeli ribolovnih mogućnosti važan element za potpuno postizanje ciljeva utvrđenih u Uredbi o ZRP-u, Okvirnoj direktivi o morskoj strategiji i Strategiji za bioraznolikost do 2030., podsjeća da su države članice odgovorne za razvoj i provedbu kriterija za dodjelu; 25. podsjeća da često ne postoje kvalitetni podaci o okolišnom, društvenom i gospodarskom učinku rekreacijskog ribolova ili ti podaci nisu potpuni, što znači da se kriteriji ekološke, društvene i gospodarske prirode ne mogu razviti kako se traži u članku 17.; 26. apelira na Komisiju da poboljša i ojača prikupljanje takvih podataka za rekreacijski ribolov s pomoću poboljšanog okvira za prikupljanje podataka i drugih instrumenata politike; 27. poziva Komisiju da osigura da svaka država članica dodjeljuje ribolovne mogućnosti u skladu s Uredbom o ZRP-u, a posebno člankom 17., uz korištenje transparentnih i objektivnih kriterija, uključujući one ekološke, društvene i gospodarske prirode; smatra da bi svaka država članica, u skladu s načelom supsidijarnosti, trebala osigurati da su kriteriji održivi i uravnoteženi kako bi se u obzir uzele lokalne posebnosti i izazovi s kojima se treba suočiti; 28. smatra da se vrste ribolova i stvarne okolnosti s kojima se suočavaju znatno razlikuju u EU-u te da stoga ne postoje jedinstveni kriteriji gospodarske, ekološke ili društvene prirode koji se mogu ujednačeno primjenjivati diljem EU-a; 29. podsjeća da su države članice i organizacije proizvođača u nekoliko država stvorile rezerve kvota koje bi se mogle raspodijeliti ribarima na temelju ekoloških, gospodarskih i društvenih kriterija; 30. poziva države članice da ribarima pruže poticaje za primjenu najodrživijih i ekoloških najprihvatljivijih ribolovnih praksi, metoda i inovacija; smatra da bi takve poticaje trebalo uzeti u obzir pri osmišljavanju načina dodjele u skladu s člankom 17. i potiče države članice da u svojim postupcima dodjele na temelju niza transparentnih kriterija u obzir uzmu pitanja klime i ekosustava; podsjeća da u skladu s člankom 17. „države članice nastoje pružiti poticaje za ribarska plovila koja koriste alate za selektivni ribolov ili ribolovne tehnike koje imaju manje štetan utjecaj na okoliš, poput smanjene potrošnje energije ili nanošenja štete staništima”; 31. poziva države članice da u okviru postupaka dodjele potiču operatere da uspostave i ojačaju socijalni dijalog sa sindikatima i organizacijama radnika te da u potpunosti primjenjuju kolektivne ugovore kako bi se promicali društvena održivost i pravedni uvjeti rada u sektoru ribarstva; 32. podsjeća da države članice moraju nastojati pružati poticaje za ribarska plovila koja koriste selektivni ribolovni alat ili primjenjuju ribolovne tehnike sa smanjenim utjecajem na okoliš; napominje da neke države članice pružaju takve poticaje; poziva i ostale države članice da to čine; 33. naglašava da će dodjela ribolovnih mogućnosti primjenom kriterija kao što je manji utjecaj na okoliš i uzimanjem u obzir prijašnjeg ponašanja operatera kad je riječ o poštovanju propisa doprinijeti obnovi ribljih populacija na održivu razinu i poboljšati zaštitu bioraznolikosti; 34. poziva države članice da u skladu s člankom 17.
Uredbe o ZRP-u podrže pokretanje poslovanja mladih i novih ribara kako bi se smanjile prepreke za pokretanje poslovanja, ispravili tržišni nedostaci i u konačnici olakšala prijeko potrebna generacijska obnova u sektoru ribarstva; nadalje, poziva države članice da iskoriste sve mogućnosti u okviru EFPRA-e za rješavanje pitanja generacijske obnove;